“O‘zdonmahsulot” aksiyadorlik kompaniyasiga yangi boshqaruv raisi tayinlandi

“O‘zdonmahsulot” aksiyadorlik kompaniyasi boshqaruv raisining birinchi o‘rinbosari sifatida ishlab kelayotgan Uzoqov Shuhrat A’lamovich boshqaruv raisi lavozimiga tayinlandi.
Avvalroq Davlat soliq qo‘mitasi huzuridagi Kadastr agentligiga “O‘zdonmahsulot” aksiyadorlik kompaniyasi boshqaruvi raisi sifatida faoliyat yuritgan Farrux Po‘latov direktor etib tayinlangani xabar qilingandi.

Ma’lumot uchun, 1978-yilda tug‘ilgan Shuhrat Uzoqov “O‘zdonmahsulot” AK va uning tizim korxonalarida 2001-yildan boshlab turli lavozimlarda ishlagan va 2019-yildan buyon kompaniya boshqaruv raisining birinchi o‘rinbosari lavozimida faoliyat yuritgan.